Projekts

**LATVIJAS REPUBLIKAS MINISTRU KABINETS**

2012.gada Noteikumi Nr.

Rīgā (prot. Nr. .§)

**Grozījumi Ministru kabineta 2000.gada 18.aprīļa noteikumos Nr.149 „Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā”**

Izdoti saskaņā ar likuma

"Par nodokļiem un nodevām"

23.1 panta trešo daļu

un

„Nodokļu atbalsta pasākuma likuma”

[6.pant](http://pro.nais.lv/naiser/text.cfm?Ref=0101032009080400851&Req=0101032009080400851&Key=0103012002121932767&Hash=1#1)a 3.punktu

Izdarīt Ministru kabineta 2000.gada 18.aprīļa noteikumos Nr.149 "Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā" (Latvijas Vēstnesis, 2000, 145./147.nr.; 2006, 206.nr.; 2010, 55.nr.) šādus grozījumus:

1. Papildināt 3.punkta ievaddaļu aiz vārdiem "šo noteikumu 3.1" ar skaitļiem un vārdiem "3.2, 3.3 un 91.punktā):".
2. Izteikt 3.1 punktu šādā redakcijā:

„3.1 Nekustamā īpašuma nodokļa maksājumiem piemērojama šāda nodokļu maksājumu ieskaitīšanas kārtība:

3.11. nokavētie nodokļu maksājumi, kuru samaksas termiņš ir beidzies pēc 1999.gada 1.oktobra;

3.12. nodokļu administrācijas pārbaudēs aprēķinātā soda nauda, kurai maksājuma veikšanas mēnesī nav beidzies samaksas termiņš;

3.13. nodokļu administrācijas pārbaudēs aprēķinātie nodokļu maksājumi, kuriem maksājuma veikšanas mēnesī nav beidzies samaksas termiņš;

3.14. kārtējie nodokļu maksājumi;

3.15. nokavētie nodokļu maksājumi, kuru samaksas termiņš ir beidzies līdz 1999.gada 1.oktobrim.”.

1. Papildināt ar 3.2 punktu šādā redakcijā:

„3.2 Ja nodokļu administrācija attiecībā uz nekustamā īpašuma nodokļa maksājumu ir pieņēmusi lēmumu par nodokļa atbalsta pasākuma piemērošanu, par nodokļa maksājuma samaksas termiņa pagarinājumu, nodokļu administrācija ienākošo maksājumu novirza budžetā secīgi, atbilstoši noteiktajiem samaksas termiņiem.”.

1. Papildināt ar 3.3 punktu šādā redakcijā:

„3.3 Ja nodokļu administrācija ir saņēmusi nodokļu maksātāja, attiecībā uz kura nekustamā īpašuma nodokļa maksājumiem nodokļu administrācija ir pieņēmusi šo noteikumu 3.2 pantā minēto lēmumu, iesniegumu ar lūgumu nodokļa maksājumam pagarināt termiņu, līdz lēmuma pieņemšanas dienai nodokļa maksājumus novirza, lai nodrošinātu normatīvajos aktos noteikto faktoru nodokļu maksājuma termiņa pagarināšanai vai sadalīšanai izpildi.”

1. Svītrot 9.punktu.
2. Papildināt ar 9.1punktu šādā redakcijā:

„9.1 Nodokļu maksājumus, izņemot nekustamā īpašuma nodokļa maksājumus, par kuriem nodokļu administrācija ir pieņēmusi lēmumu par nodokļu atbalsta pasākuma piemērošanu, un ja nodokļu maksātājs ir norādījis nodokļu administrācijas lēmumā noteikto maksājuma identifikatoru maksājuma rīkojuma mērķa laukā, par to, ka maksājums tiek veikts nodokļu atbalsta pasākuma ietvaros, ņemot vērā maksāšanas termiņu, ieskaita attiecīgā maksājuma segšanai, nepiemērojot šo noteikumu 3.punktā noteikto secību. Nodokļu maksājumus ieskaita vispirms pamatparāda un tad, ja nodokļu maksātājam revīzijas (audita) rezultātā ir noteikta soda nauda, 10% soda naudas segšanai.”

1. Papildināt ar 9.2, 9.3 un 9.4punktu šādā redakcijā:

„9.2. Nokavētos nodokļu, izņemot nekustamā īpašuma nodokļa, maksājumus, kas piedzīti bezstrīda kārtībā, izmantojot likuma „Par nodokļiem un nodevām” 26.panta trešajā daļā minētos piedziņas līdzekļus, ieskaita lēmumā par nokavēto nodokļu maksājumu piedziņu norādīto nokavēto nodokļu maksājumu segšanai, nepiemērojot 3.punktā noteikto ieskaitīšanas kārtību, ja maksājuma rīkojuma mērķa laukā ir norādīts nodokļu administrācijas lēmumā noteiktais maksājuma identifikators, maksājuma summu sadalot proporcionāli starp nokavētā nodokļa maksājuma pamatparāda un nokavējuma naudas summu.

9.3 Ja nodokļu maksātājs, norādot nodokļu administrācijas lēmumā noteikto maksājuma identifikatoru maksājuma rīkojuma mērķa laukā, veic konkrētā nodokļa, izņemot nekustamā īpašuma nodokļa, maksājumus piešķirtā samaksas termiņa pagarinājuma ietvaros, nodokļu administrācija to ieskaita attiecīgā maksājuma segšanai konkrētā lēmuma par samaksas termiņa pagarinājuma piešķiršanu ietvaros, nepiemērojot šo noteikumu 3.punktā noteikto ieskaitīšanas kārtību.

9.4 Ja maksājuma rīkojuma, izņemot nekustamā īpašuma nodokļa maksājuma, mērķa laukā nav norādīts nodokļu administrācijas lēmumā noteiktais maksājuma identifikators, vai tas ir norādīts kļūdaini, nodokļu administrācija novirza ienākošo maksājumu attiecīgi šo noteikumu 3.punktā noteiktajā kārtībā.”.

Ministru prezidents                                                     V.Dombrovskis

Finanšu ministrs                                                          A.Vilks

2012.08.22. 15:02

535

D.Avotiņa,

67083920; dace.avotina@fm.gov.lv